钦定古今图书集成/理学汇编/学行典/第177卷 > 孝经 > 《感应章》
## 钦定古今图书集成/理学汇编/学行典/第177卷 > 孝经 > 《感应章》

子曰：“昔者，明王事父孝，故事天明；事母孝，故事地察。
长幼顺，故上下治。天地明察，神明彰矣。故虽天子，必
有尊也，言有父也。必有先也，言有兄也。宗庙致敬，不
忘亲也。修身慎行，恐辱先也。宗庙致敬，鬼神著矣。孝
弟之至，通于神明，光于四海，无所不通。《诗》云：‘自西自
东，自南自北，无思不服’。”

〈疏〉正义曰：此章夫子述明王以孝事父母，能致感应之事。